এখনো ৫৫.৬৮ শতাংশ পিসিতে ব্যবহৃত উইন্ডোজ ৭ - কর্পোরেট
কর্পোরেট
এখনো ৫৫.৬৮ শতাংশ পিসিতে ব্যবহৃত উইন্ডোজ ৭
Arifur Rahman
2 বছর ago
বিশ্বজুড়ে এখনো ব্যবহারকারীদের কাছে জনপ্রিয়তার শীর্ষে রয়েছে মাইক্রোসফটের নির্মিত অপারেটিং সিস্টেম উইন্ডোজ ৭। বিশ্বজুড়ে প্রায় ৫৫.৬৮ শতাংশ পিসিতে ব্যবহৃত হচ্ছে এই অপারেটিং সিস্টেমটি। এছাড়াও উইন্ডোজ এক্সপি প্রায় ১১ শতাংশ আর ভিসতা রয়েছে ১ দশমিক ৬২ শতাংশ পিসিতে ব্যবহৃত হচ্ছে।
বাজার গবেষণা প্রতিষ্ঠান নেট অ্যাপ্লিকেশনসের সাম্প্রতিক প্রতিবেদনে এ তথ্য জানা গেছে। পরিসংখ্যানে দেখা গেছে, কমে আসছে উইন্ডোজ ৭ এর জনপ্রিয়তা। নভেম্বরের তুলনায় ডিসেম্বর’২০১৫ তে উইন্ডোজ ৭ এর জনপ্রিয়তা প্রায় ৫ শতাংশ কমেছে।
মাইক্রোসফটের অন্য অপারেটিং সিস্টেমের মধ্যে উইন্ডোজ ৮ ও ৮.১ এর বিশ্বজুড়ে ১৩ শতাংশের কিছু বেশি পিসিতে ব্যবহৃত হচ্ছে। অন্যদিকে মাত্র ১০ শতাংশের কম পিসিতে জায়গা করে নিয়ে ২০১৫ সাল শেষ করেছে সফটওয়্যার জায়ান্ট মাইক্রোসফটের সর্বশেষ কম্পিউটার অপারেটিং সিস্টেম উইন্ডোজ ১০।
২০১৫ সালের ২৯ জুলাই উন্মুক্ত হওয়ার পর প্রথম চার সপ্তাহে উইন্ডোজ ১০ ইনস্টল করা হয়েছিল সাড়ে সাত কোটি পিসিতে, যা ১০ সপ্তাহ শেষে মাত্র ১১ কোটি ছাড়িয়েছে। যদিও আগামী দুই থেকে তিন বছরের মধ্যে মাইক্রোসফট এই সংখ্যা ১০০ কোটি ছোঁয়ায় লক্ষ্য নির্ধারণ করেছে।
সব মিলিয়ে পিসির অপারেটিং সিস্টেমের বাজারে কিছুটা দখল হারিয়েছে মাইক্রোসফট। বর্তমানে উইন্ডোজের সব সংস্করণ মিলিয়ে মাইক্রোসফটের দখলে বাজারের ৯১.৩২ শতাংশ। এর পরে ৭.০২ শতাংশ দখল রয়েছে ম্যাক ওএস এক্স ও ১.৬৬ শতাংশ লিনাক্সের।
Comments
comments
Categories: ফিচার পোস্ট
Tags: অপারেটিং সিস্টেম, উইন্ডোজ ১০, উইন্ডোজ ৭, উইন্ডোজ ৮, উইন্ডোজ ৮.১, উইন্ডোজ এক্সপি, মাইক্রোসফট, ম্যাক ওএস এক্স, লিনাক্স
Leave a Comment
কর্পোরেট
Powered by WordPress
Back to top